IP-Adress

A Internet Protocol Adress oda kuaz IP-Adress is a oadeitige numerische Zuaoadnung fia Geräte in an Computer-Netzweak, des wo s Internet Protocol fia de Kommunikation nutzt.RFC 760, DOD Standard Internet Protocol (january 1980) A IP-Adress ko an oanzlnan Empfänga, oba aa ana Gruppm vo Empfängan (Broadcast, Multicast) zuagoadnet sein. Umgekeat kennan an Computer aa mearane IP-Adressn zuawiesn sei.

A IP-Adress hod voa oim zwoa Funktiona: Easchtns de Identifikation vo am Host bzw. Netzweakinterface und zwoatns de Lokalisiarung vo da Adress. Vaoafocht ko ma si des so voastejn: A Host zoagt wos ma suacht. A Adress zoagt wo s is. A Route zoagt wia ma do hinkimmt.RFC 791, Internet Protocol - DARPA Internet Program Protocol Specification (September 1981)

De bekonntaste Notation vo de heit glaifign IPv4-Adressn bsteht aus via Zoin, de Weate vo 0 bis 255 onehma kena und mit am Punkt trennt wean, beispuisweis 192.0.2.42. Technisch gsegn is de Adress a 32-stejige (IPv4) oder 128-stejige (IPv6) Bineazoi.

Grundlogn

Wen zwoa technische Geräd midnanda kommunizian woin, nacha muaß a Jeds in da Log sei, am andan Geräd Datn z sendn. Damid de Datn be da richtign Gengstejj ookemma, muaß mas oateite benenna oda adressian. In IP-Netz macht ma des mid na IP-Adress.

So sprichd da Webbrausa an Webserver direkt iwa sei IP-Adress o. Da Brausa frågt dazua füa an Domainnam. z. B. "www.example.com". de IP-Adress bei am Namseava (Nameserver) o, und sprichd nacha den Webserver direkt unta seina IP-Adress "208.77.188.166" o.

 Gerätekonfiguration 
 Manuelle Konfiguration 

Fia Administratorn gibts Programme, um de IP-Adress ozumzoagn und z konfigurian. In Unix Betriebsystemen (und Variantn davo) wead dafia s Kommando
ifconfig, für Linux steht ip vawendt, DOS oda Windows vawendn, je noch Version, ipconfig oda winipcfg.

Beispui Da Netzschnittstej eth0 wead de IPv4-Adress 192.168.0.254 in am /27-Subnetz zuagwiesn.

 Unix (FreeBSD, Mac OS X): ifconfig eth0 192.168.0.254/27
 Linux: ip addr add 192.168.0.254/27 brd + dev eth0
 Linux (alt): ifconfig eth0 192.168.0.254 netmask 255.255.255.224 broadcast 192.168.0.255

De Ogob vo de Tei „broadcast 192.168.0.255“ bzw. „brd +“ san optional. („brd +“ steht do fia de automatische Berechnung vo da Broadcast-Adress, es ko aa a spezifische Adress ogem wean. ifconfig berechnet die Broadcast-Adress in neian Versiona automatisch, z. B. ab FreeBSD 4.x.).

 Automatische Konfiguration 

Iba Protokolle wia z. B. BOOTP, DHCP oda NDP kena IP-Adressn beim Hochfoan vom Rechna duach an Server automatisch zuagwiesn wean.

Vortei is dobei de zentrale Vawoitung vo de Adressn. Bei an Netzzuagriff miassen koane weidan Einstellunga voagnumma wean.

 Beleg 

 Im Netz 
 IANA – Internet Assigned Numbers Authority 
 IANA – Ipv4-address-space
 RFC 3330 Special-Use IP Addresses (englisch)
 RIPE – Réseaux IP Européens
 Netzinterface zua Berechnung vo Netzmaskn, Netzgrenzn usw.

Kategorie:Internet